text: Politikerne i Esbjerg vil lukke tre biblioteker
  06 maj 2015 kl. 10.32
  Politikerne i Esbjerg Kommune vil lukke tre biblioteker som følge af en spareplan på 1,9 mio. kroner.
  Esbjerg må dreje nøglen om til tre af kommunens biblioteker.
  For at spare 1,9 mio. kr. skal bibliotekerne i Tjæreborg, Sædding og Kvaglund lukkes, mener Kultur & Fritidsudvalget.
  Sagen er nu sendt i høring, og onsdag aften er der protestmøde mod lukningen af de tre biblioteker.
  Besparelsen på de knap 2 mio. kroner stammer fra sidste års budget.
  